
					ANUNȚ

În conformitate cu prevederile Hotărârii Guvernului nr.1336/2022 pentru aprobarea Regulamentului–cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare și prevederile art. XXI alin (1) din Legea nr. 141/2025, cu modificările și completările ulterioare, Direcția de Sănătate Publică a Județului Maramureș, organizează concurs de recrutare pentru ocuparea pe durată nedeterminată a 2 posturi contractuale de execuție vacante, cu normă întreagă (8 ore/zi, 40 ore/săptămână), astfel:
1 post de Șofer I – în cadrul Compartimentului Administrativ şi Mentenanţă
1 post de Șofer II– în cadrul Compartimentului Administrativ şi Mentenanţă
  
CONDIŢIILE GENERALE DE PARTICIPARE LA CONCURS: 
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare: 
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare; 
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs; 
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii; 
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condițiile specifice necesare în vederea participării la concurs si a ocupării funcției contractuale:
1.Pentru postul de șofer I 
· studii liceale finalizate cu diplomă de bacalaureat
· vechime necesară: minim 3 ani vechime în activitate ca șofer
· permis de conducere autovehicule categoriile B și C valabil
· cazier auto (Istoricul sancțiunilor rutiere)
· aviz psihologic pentru conducerea autovehiculelor
2.Pentru postul de șofer II 
· studii liceale finalizate cu diplomă de bacalaureat
· permis de conducere autovehicule categoriile B și C valabil
· cazier auto (Istoricul sancțiunilor rutiere)
· aviz psihologic pentru conducerea autovehiculelor

DOSARUL DE CONCURS  va conține în mod obligatoriu următoarele documente: 
a) formular de înscriere la concurs, conform modelului prevăzut la anexa nr. 2; 
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
i) curriculum vitae, model comun european.
Precizări: 
1. modelul orientativ al adeverinței menționate la lit. e) este prevăzut în Anexa 3; 
2. adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății; Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii; 
3. copiile de pe actele prevăzute la lit. b) - e), precum și copia certificatului de încadrare într-un grad de handicap, se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs; 
4. Documentul prevăzut la  lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la   lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
 5. Documentul prevăzut la lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.
6. Dosarele de concurs se depun la compartimentul Resurse Umane, în perioada: 13.11.2026 – 26.11.2026 (inclusiv) ora 15.00; 
7. Prin raportare la nevoile individuale, candidatul cu dizabilităţi poate înainta comisiei de concurs, în termenul 13.11.2026 – 26.11.2026, inclusiv, propunerea sa privind instrumentele necesare pentru asigurarea accesibilității probelor de concurs. 
LOCUL DE DEPUNERE A DOSARULUI DE CONCURS: sediul Direcției de Sănătate Publică a Județului Maramureș, str. Victoriei nr. 132, Baia Mare  
DATELE DE CONTACT ALE COMPARTIMENTULUI RESURSE UMANE: telefon: 0262 219487;  e-mail: runos@dspmm.ro
BIBLIOGRAFIA ȘI TEMATICA sunt prevăzute în Anexa 1 
ETAPELE DESFĂȘURĂRII CONCURSULUI:
a) selecția dosarelor de înscriere; 
b) proba scrisă
c) proba practică 
d) interviul. 
CALENDARUL DE DESFĂȘURARE A CONCURSULUI
➢ perioada de depunere a dosarelor de înscriere la concurs: 13.11.2026 – 26.11.2026 ora 15.00 (Program depunere luni-joi: orele 08:30- 15:00, vineri: 08:30- 13:00);
 ➢ selecție dosare: 27.11.2026, ora 09:00;
 ➢ afișare rezultate selecție dosare: 27.11.2026, ora 14:00; 
➢ depunere contestații selecție dosare până la data de 02.12.2026, ora 16:00; 
➢ soluționare contestații selecție dosare: 03.12.2026, ora 09:00 și afișare rezultate: 03.12.2026, ora 15:00; 
➢ proba scrisă va avea loc în data de 04.12.2026, ora 10:00 la sediul Direcției de Sănătate Publică a Județului Maramureș, Baia Mare, str. Victoriei nr. 132; 
➢ afișare rezultate proba scrisă 07.12.2026 ora 14:00; 
➢ depunere contestații proba scrisă: până la data de 08.12.2026, ora 14:00; 
➢ soluționare contestații proba scrisă și afișare rezultate: 09.12.2026, ora 14:00; 
➢ proba practică va avea loc în data de 10.12.2026, ora 10:00; 
➢ afișare rezultate proba practică 10.12.2026 ora 14:00; 
➢ depunere contestații proba practică: până la data de 11.12.2026, ora 14:00; 
➢ soluționare contestații proba practică și afișare rezultate: 14.12.2026, ora 14:00; 
➢ Interviul se va susține în data de 15.12.2026, ora 10:00, la sediul Direcției de Sănătate Publică a Județului Maramureș, Baia Mare, str. Victoriei nr. 132; 
 ➢ afișare rezultat interviu: 15.12.2026, ora 15:00 ; 
➢ depunere contestații interviu până la data de 16.12.2026, ora 16:00; 
➢ soluționare contestații interviu și afișare rezultate: 17.12.2026, ora 14:00; 
➢ afișare rezultat final al concursului: 18.12.2026, ora 13:00 . 
Rezultatele obținute de candidați la probele concursului, precum și rezultatele soluționării contestațiilor și rezultatele finale ale concursului se afișează la sediul Direcției de Sănătate Publică a Județului Maramureș şi pe pagina de internet, www.dspmm.ro, la secțiunea „Examene concursuri” , prin specificarea mențiunii "admis" sau "respins", folosindu-se codul numeric pentru identificare atribuit fiecărui candidat la depunerea dosarului de înscriere. 
Anexa 1 – Bibliografie și Tematică; 
Anexa 2 – Formular de înscriere;
Anexa 3 – Adeverință vechime în muncă și în specialitate - model orientativ. 
Relații suplimentare se pot obține la telefon 0262 219487, Compartiment Resurse Umane, persoana de contact: consilier Sălăjan Veronica. 

